I [[1947]] blev der via firmaet A/S Margarine-Compagniet etableret et [[kartel]]samarbejde mellem Alfa, Solo (i mellemtiden overtaget af Unilever) og Otto Mønsted A/S. Ifølge aftalen skulle samarbejdet vare i 25 år. Samtidig blev Otto Mønsteds OMA-navn fælles [[varemærke]]. Aftalen
var kontroversiel og udløste en forespørgselsdebat [[28. maj]] [[1948]] i [[Folketinget]]. Især medlemmer af [[Det Konservative Folkeparti]] var bekymrede for Unilevers nye dominans i Danmark. Undersøgelsen af Margarine-Compagniets forhold blev overdraget til [[Priskontrolrådet]], hvis redegørelse blev sendt til [[Handelsministeriet]] i slutningen af november 1948. Efter drøftelse i et Rigsdagsudvalg, som tog redegørelsen til efterretning, offentliggjorde Handelsministeriet den i april 1949, og mere skete der ikke i sagen.<ref>Søren Gammelgård, "Trustkommissionen 1949-59", ''Nationaløkonomisk Tidsskrift'', Bind 115 (1977) 1. [http://www.tidsskrift.dk/visning.jsp?markup=&print=no&id=89326 Online]{{Dødt link|date=februar 2022 |bot=InternetArchiveBot |fix-attempted=yes }}</ref>
Samfund